id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id id id id id ms ms ms id ms ms ms ms hbs_lat id id id ms ms id ms ms ms id id id id id id id id ms id ms jv id id id ms ms id ms ms ms ms ms ms id ms id id ms id ms id ms ms ms ms id ms id ms ms en en en en en id id ms id id en id id jv ms id id it es id id en id ms ms ms ms ms ms
Suntikan Typhoid Perlu Diambil Sebelum Melancong! Ini Sebabnya
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Sebelum Mengembara, Ambil Dulu Vaksin Tifoid! Ini Kepentingannya!
Ditulis oleh Muhammad Wa'iz Disemak pada 21/06/2022
Disemak secara perubatan oleh Dr. Joseph Tan
Suntikan typhoid perlu diambil oleh semua pengendali atau pekerja premis-premis makanan di negara ini. Mengapa pekerja premis makanan perlu cucuk typhoid vaccine ini?
Bukan itu sahaja, mengapa hendak pergi melancong juga perlu ambil suntikan vaksin ini?
Untuk mendapatkan lebih banyak info berkenaan Penyakit Berjangkit, anda boleh klik di sini.
Apa itu demam tifoid?
Sebelum anda ambil maklum berkenaan kepentingan suntikan typhoid, adalah amat mustahak untuk anda mengetahui penyakit typhoid itu sendiri.
Demam typhoid atau tifoid merupakan sejenis penyakit yang berpunca daripada bakteria Salmonella typhi.
Bakteria ini akan menjangkiti saluran usus dalam perut, malah boleh memasuki aliran darah tubuh anda. Ia merupakan sejenis jangkitan bakteria yang agak serius.
Anda perlu tahu bahawa penyakit ini amat mudah untuk berjangkit melalui makanan dan minuman yang telah tercemar.
Antara simptom seseorang itu mengalami demam tifoid ialah:
Selain itu, seseorang yang dijangkiti juga boleh mengalami ruam, keletihan, hilang selera makan, menjadi keliru atau mengalami cirit-birit.
Jika ia dibiarkan sahaja dan tidak dirawat, ia boleh membawa maut.
Faktor risiko penyakit demam tifoid
Bagi kawasan atau negara-negara yang mempunyai sistem pengairan dan saliran yang baik, kes tifoid agak jarang berlaku.
Namun, bagi kawasan yang mempunyai sistem pengaliran atau sumber air yang tidak terurus, penyakit tifoid ini amat mudah untuk berjangkit.
Antara negara atau wilayah yang kerap melaporkan kes demam tifoid ialah seperti Afrika, sebahagian Eropah, Amerika Tengah, Amerika Selatan, Asia Selatan, Asia Tenggara dan juga Timur Tengah.
Oleh sebab itu, mereka yang ingin mengembara ke kawasan-kawasan ini amat disarankan untuk mengambil suntikan typhoid sebelum bergerak ke sana.
Selain itu, penyediaan makanan atau minuman yang tidak bersih juga menjadi antara punca bakteria ini berjangkit dengan mudah.
Sebagai contoh, lantai premis makanan yang basah, meja penyediaan yang kotor, dan premis dipenuhi sarang haiwan perosak menjadi antara punca utama penyakit ini merebak.
Bagaimana bakteria tifoid ini merebak?
Untuk pengetahuan anda, bakteria tifoid ini hanya hidup dalam tubuh manusia.
Malah, sesetengah individu boleh membawa bakteria tifoid ini dalam pundi hempedu mereka selama setahun.
Golongan yang dijangkiti boleh mengeluarkan bakteria melalui najis atau air kencing mereka.
Individu seperti ini disebut sebagai pembawa kronik walaupun tidak pernah dijangkiti tifoid sebelum ini.
Anda boleh mendapat tifoid melalui makanan atau minuman yang telah dicemari bakteria daripada najis. Bagaimana ini boleh berlaku?
Hal ini tidak pelik kerana bakteria boleh hinggap ke minuman atau makanan anda apabila pengendali makanan tersebut tidak mencuci tangannya setelah keluar dari tandas.
Malah, anda juga boleh dijangkiti dengan hanya menghampiri individu yang telah sedia mempunyai jangkitan bakteria tifoid.
Kaedah pencegahan melalui suntikan typhoid
Salah satu kaedah untuk mencegah jangkitan penyakit ini adalah melalui suntikan typhoid atau cucuk typhoid vaccine. Terdapat dua kaedah pengambilan vaksin tifoid ini:
Cucuk typhoid vaccine perlu dilakukan seminggu sebelum perjalanan anda ke negara-negara yang telah dinyatakan
Pengambilan vaksin secara oral dalam bentuk kapsul. Ia perlu diambil satu biji sehari selama empat hari
Selain daripada cucuk typhoid vaccine, anda juga mestilah mengamalkan tip atau langkah-langkah kebersihan lain sebagai perlindungan tambahan daripada dijangkiti tifoid.
Antara perkara yang mesti anda lakukan ialah:
Basuh sayur-sayuran dan buah-buahan sebelum dimakan
Makan makanan yang telah dimasak
Minum air daripada botol atau air yang telah dimasak
Elakkan produk tenusu yang tidak dipasteur
Jangan letakkan ais dalam minuman anda
Elakkan makan makanan yang belum dimasak, masih mentah atau makanan yang telah lama dimasak
Ini kebaikan suntikan typhoid yang anda perlu tahu
Individu yang dijangkiti demam tifoid, atau individu yang membawa bakteria penyebab demam tifoid boleh menjangkiti bakteria tersebut kepada orang lain.
Apabila seseorang itu minum atau makan makanan yang telah dicemari atau dikendalikan oleh individu terbabit, bakteria tersebut boleh membiak dan memasuki aliran darah lalu menyebabkan demam tifoid.
Oleh sebab itu, pekerja atau pengendali makanan di premis makanan diwajibkan untuk cucuk typhoid vaccine.
Ini bertujuan untuk mencegah penyebaran bakteria tifoid melalui makanan atau minuman secara besar-besaran.
Anda juga perlu tahu bahawa demam tifoid ini boleh mengancam nyawa jika ia tidak dirawat.
Mereka yang tidak dirawat setelah dijangkiti, akan terus mengalami demam selama berminggu-minggu bahkan berbulan-bulan.
Berdasarkan statistik, hampir 30% daripada mereka yang tidak mendapatkan rawatan ini meninggal dunia disebabkan komplikasi demam tifoid.
Oleh itu, suntikan vaksin tifoid amat diperlukan sebagai langkah awal mencegah demam tifoid dan mengurangkan kadar kematian.
Apabila anda melancong ke negara-negara yang berisiko tinggi, suntikan tifoid boleh membantu mengurangkan kadar jangkitan yang mungkin mudah tersebar melalui makanan atau minuman.
Masih perlu berwaspada walaupun telah terima suntikan typhoid
Walaupun anda telah menerima vaksin tifoid, tidak bermakna anda dilindungi daripada jangkitan tifoid 100%.
Vaksin tifoid hanya berfungsi meningkatkan sistem imun tubuh anda dalam melawan jangkitan tifoid.
Ia berperanan mengurangkan kadar jangkitan dan mengurangkan komplikasi akibat jangkitan bakteria tifoid.
Oleh sebab itu, jika ada kes jangkitan tifoid di sekitar anda, elakkan diri daripada mendekati individu yang dijangkiti.
Selain itu, amalkan tip seperti yang telah dikongsikan sebelum ini.
Hello Health Group tidak menawarkan nasihat perubatan, diagnosis atau rawatan.
Typhoid Fever. https://www.hhs.gov/immunization/diseases/typhoid-fever/index.html. Accessed on February 4, 2022.
Typhoid fever. https://www.nhs.uk/conditions/typhoid-fever/. Accessed on February 4, 2022.
Typhoid Vaccine (Intramuscular Route). https://www.mayoclinic.org/drugs-supplements/typhoid-vaccine-intramuscular-route/description/drg-20066585#:~:text=Typhoid%20vaccine%20is%20used%20to,(antibodies)%20against%20the%20disease. Accessed on February 4, 2022.
Typhoid Fever and Paratyphoid Fever. https://www.cdc.gov/typhoid-fever/prevention.html. Accessed on February 4, 2022.
Typhoid Vaccine: What You Need to Know. https://www.cdc.gov/vaccines/hcp/vis/vis-statements/typhoid.html#:~:text=I%20learn%20more%3F-,Why%20get%20vaccinated%3F,the%20bacteria%20to%20other%20people. Accessed on February 4, 2022.
Rawat DEMAM KEPIALU Dengan 5 Jenis Makanan Ini, Beri Tenaga & Baik Untuk Perut
Dalam Seronok Makan-Makan Di Hari Raya, AWAS Dengan 3 Penyakit Yang Kerap Berlaku Ini!
Ditulis oleh Muhammad Wa'iz Disemak pada 21/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.